Document ID: /fineweb-2-swissfilter-quality_10-filterrobots/filtered/02038.jsonl.gz/5051

En l’abitaziun d’Alberto Nisman hajan ins chattà in sboz per in cumond d'arrest. Quai ha l'investigadra principala, Viviana Fein confermà. Il procuratur public, Nisman, era vegnì chattà mort en sia abitaziun a Buenos Aires. I n'è anc betg sclerì schebain el ha fatg suicidi. El vuleva accusar la presidenta da l'Argentina Cristina Fernandez de Kirchner perquai ch'ella duai avair zuppentà fatgs davart l'attentat cun bumbas sin ina centrala d'ina communitad gidieua l'onn 1994.
(sda/hs/sh)